સમય જતા તે બી.કોમ થઈ ગયો અને બેન્કની અનેક પરીક્ષાઓ પાસ કરી તે દેશની જાણીતી બેંકમાં મેનેજરની પદવી શોભાવવા લાગ્યો. આરાધના પણ એ અરસામાં મનોચિકિસ્તક બની ગઈ અને તેના પપ્પાના જ ક્લિનિકમાં સેવા આપવા લાગી. ડોક્ટર દ્રુપદ હવે ઉંમરને કારણે ક્લિનિક પર ક્યારેક જ આવતા. નિલય હવે ડોક્ટર આરાધનાનો નિયમિત પેશન્ટ બની ગયો. બેન્કની નોકરીને કારણે વ્યસ્ત રહેતો હોવાથી તેનું પણ ક્લિનિક પર આવવાનું ઓછું થઈ ગયેલું પણ તે આરાધના સાથે ફોનથી સતત સંપર્કમાં રહેતો.